باش ناظیر شهباز شریف، پایتاخت ایسلام آباددا ژورنالیست‌لره وئردیگی آچیقلاماسیندا بو باره‌ده دانیشیب: "حکومت سئلده حیاتینی ایتیرن‌لرین عائله‌لرینه 4522 دو‌لار غرامت وئره‌جک".
سئل‌دن ضرر چکن‌لره 316 میلیون دو‌لار پایلاناجاغینی ایفاده ائدن شریف یارا‌لی‌لارین عائله‌لرینه ده غرامت وئریله‌جگینی بیلدیریب. قیش فصلی‌‌نین یاخینلاشدیغینا دقت چکن باش ناظیر شریف چین حکومتی‌نین فلاکت ز‌ده‌لره قیش مؤوسومو اوچون چادیرلار گؤندرجگینی قئید ائدیب.
یادا سالاق کی، پاکیستان-دا 643-و اوشاق، 348-ی قادین اولماقلا، 1725 نفر یای بویو یاغان لئیسان یاغیش‌لارین سبب اولدوغو سئل فلاکتینده حیاتینی ایتیریب.
داشقین‌لار نتیجه‌سینده 2،2 میلیون ائو، 13 مین کیلومتر یول خسارت آلیب، 435 کؤرپو داغیلیب، 1،1 میلیون ائو حیوانی تلف اولوب.
